แรงขายทำกำไรกด SET พลิกปิดลบ 2 จุด แนะจับตาบจ.ประกาศงบ ลุ้นพรุ่งนี้รีบาวด์
แรงขายทำกำไรกด SET พลิกปิดลบ 2 จุด แนะจับตาบจ.ประกาศงบ ลุ้นพรุ่งนี้รีบาวด์ โดยดัชนีปิดตลาดวันนี้ ที่ระดับ 1,513.51 จุด ลดลง 2.21 จุด หรือ 0.15% มูลค่าการซื้อขาย 9.9 หมื่นล้านบาท
21 ม.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,513.51 จุด ลดลง 2.21 จุด หรือ 0.15% มูลค่าการซื้อขาย 9.9 หมื่นล้านบาท
10 หุ้นกดดัชนีวันนี้

ด้าน นายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) เปิดเผยว่า ตลาดหุ้นไทยในช่วงบ่ายเผชิญแรงทำกำไรหุ้นขนาดกลาง-เล็กออกมาหลังจากที่ได้มีการเก็งกำไรอย่างไร้ทิศทางก่อนหน้านี้ แล้วเริ่มกลับมาให้ความมั่นใจหุ้นขนาดใหญ่มากขึ้น หลังจากที่ผลประกอบการกลุ่มแบงก์ออกมาดีกว่าคาด ทำให้มีโอกาสที่เม็ดเงินลงทุนจะหันเข้าไปที่หุ้นขนาดใหญ่ อย่างหุ้นในกลุ่มแบงก์
ขณะที่ตลาดหุ้นในภูมิภาคเอเชียวันนี้ส่วนใหญ่เคลื่อนไหวในแดนบวก เช่นเดียวกับตลาดในยุโรปที่เทรดบ่ายนี้ต่างก็บวกเล็กน้อย เหมือนกันกับดาวโจนส์ฟิวเจอร์สที่บวกเล็กน้อย ตอบรับนายโจ ไบเดน เข้ารับตำแหน่งประธานาธิบสหรัฐอย่างเป็นทางการ และมีความคาดหวังมาตรการกระตุ้นเศรษฐกิจของสหรัฐฯต่อไป
พร้อมกันนี้ให้ติดตามการผ่อนคลายมาตรการคุมเข้มการแพร่ระบาดไวรัสโควิด-19 ซึ่งจะเป็นผลบวกทางจิตวิทยา และติดตามการทยอยประกาศผลประกอบการของบริษัทจดทะเบียนต่อไป ซึ่งทิศทางตลาดของแต่ละประเทศในช่วงนี้คงจะขึ้นกับการรายงานผลประกอบการของบริษัทจดทะเบียน
สำหรับแนวโน้มการลงทุนในวันพรุ่งนี้ (22 ม.ค.) นายกิจพณ กล่าวว่า ตลาดฯในระยะสั้นทางเทคนิคมีโอกาสที่จะปรับฐานได้จากแรงทำกำไร แต่ก็ยังไม่ได้ทำให้ภาพตลาดเสียไป แค่เป็นการหมุนกลุ่มหุ้นเล่น
พร้อมให้แนวรับ 1,500-1,490 จุด ส่วนแนวต้าน 1,527 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KBANK    มูลค่าการซื้อขาย   8,297.19 ล้านบาท  ปิดที่   125.00 บาท  เพิ่มขึ้น   9.00 บาท
CBG      มูลค่าการซื้อขาย   3,838.45 ล้านบาท  ปิดที่   141.00 บาท  เพิ่มขึ้น   1.50 บาท
BBL      มูลค่าการซื้อขาย   3,202.41 ล้านบาท  ปิดที่   127.00 บาท  เพิ่มขึ้น   5.50 บาท
PTT      มูลค่าการซื้อขาย   3,027.02 ล้านบาท  ปิดที่    40.75 บาท  ลดลง    0.25 บาท
KTC      มูลค่าการซื้อขาย   2,886.57 ล้านบาท  ปิดที่    67.75 บาท  ลดลง    4.25 บาท
 
ตลาดหุ้นเอเชีย
